**Zmluva o obchodných podmienkach - Rámcová kúpna zmluva**

 **v súlade s § 289 a nasl. Obchodného zákonníka**

**Zmluvné strany:**

1. Zmluvné strany

1.1.

Obchodné meno: Baliarne obchodu, a.s. Poprad

Sídlo: Hraničná 664/16, 058 58 Poprad

IČO: 31 707 874

IČ DPH: SK2020514694

Zastúpený: Viliamom Matušekom, predsedom predstavenstva

bankové spojenie: VÚB, a.s., pobočka Poprad, IBAN: SK29 0200 0001 8200 0210 652

Spoločnosť registrovaná v OR OS Prešov, Sa vložka č. 212/P

ďalej (len ako “Predávajúci“)

a

*1.2.*

Obchodné meno : Obecné služby Spišská Teplica s.r.o.

Sídlo : 05934 Spišská Teplica, Obancov mieru 454/3

IČO : 50552597

IČ DPH : SK2120383023

Zastúpený : Ing. Radoslav Šeliga

Spoločnosť registrovaná v Okresný úrad Poprad č.ž.r. 740-32583

email adresa : teplickyzvoncek@gmail.com

Kontaktná osoba : Soňa Pažická

Telefonický kontakt : 0917804163

Prevádzka : PIZZA ZVONČEK, Obrancov mieru 454/3, 05934 Spišská Teplica

ďalej (len ako „Kupujúci“)

1. **Predmet zmluvy**

2.1. Zmluvné strany vyhlasujú, že majú záujem uskutočňovať vzájomnú obchodnú spoluprácu v oblasti nákupu Tovarov GASTRO (ďalej len „Tovar“), slúžiacich na prípravu a podávanie nápojov konečnému spotrebiteľovi Kupujúceho v prevádzkach Kupujúceho (ďalej len „Prevádzka“) a po vzájomnej dohode uzatvárajú túto Zmluvu o obchodných podmienkach - Rámcová kúpna zmluva (ďalej len „RZ“).

2.2. Uzatvorením Rámcovej zmluvy sú dohodnuté rámcové pravidlá obchodnej spolupráce, ktoré budú upresňované, prípadne môžu byť menené uzavretím Prílohy k tejto RZ, prípadne uzatváraním jednotlivých Kúpnych zmlúv.

1. **Uzatváranie kúpnych zmlúv**

3.1 Kupujúci môže objednávať tovar písomne na adrese predávajúceho, alebo elektronicky prostredníctvom webového rozhrania www.popradske.sk časť GASTRO. Vo výnimočných prípadoch môže Kupujúci objednať Tovar u Predávajúceho aj telefonicky v pracovných dňoch v čase od 8.00 do 16.00. Kupujúci súhlasí s nahrávaním telefonickej objednávky technickým zariadením predávajúceho. Po uvedení prihlasovacích údajov, oznámi obchodnému pracovníkovi Predávajúceho údaje potrebné pre riadne vyplnenie Objednávky podľa bodu 3.2. Cena telefonicky objednaného Tovaru nesmie presiahnuť hodnotu 150 €. Kupujúci súhlasí s tým, že poverený zástupca Predávajúceho zaznamená telefonickú objednávku do systému, rovnako ako v prípade, keď by Objednávku urobil Kupujúci elektronicky.

3.6. Predávajúci doručenú mu Objednávku akceptuje, nie je oprávnený Objednávku meniť, je však oprávnený:

- pri prekročení dohodnutého limitu nákupu,

- v prípade ak má Kupujúci voči predávajúcemu neuhradený splatný záväzok,

- zo závažných výrobných dôvodov - ak niektorý z objednaných Tovarov nemôže dodať v požadovanom množstve a termíne

 dodanie objednaného Tovaru odmietnuť. Túto skutočnosť je Predávajúci povinný oznámiť Kupujúcemu obratom. V takom prípade je uzavretá KZ len v rozsahu Predávajúcim neodmietnutých Tovarov. Kupujúci sa zaväzuje takéto odmietnutie Predávajúceho v plnom rozsahu akceptovať.

3.7. Dodanie Predávajúcim odmietnutých Tovarov bude predmetom ďalšieho jednania zmluvných strán.

3.8. Kupujúci môže Objednávku zmeniť len so súhlasom Predávajúceho.

1. **Cena Tovaru.**

4.1. Cenou Tovaru je cena jednotlivých Tovarových položiek uvedená v deň vystavenia objednávky v cenníku aktuálne uvedenom vo webovom rozhraní www.popradske.sk časť Eshop, okrem prípadov, ak si zmluvné strany dohodli ceny iné.

4.2. V prípade splnenia dohodnutého odberového množstva Kupujúcim platí cena dohodnutá individuálne v Prílohe. Ak Kupujúci nekúpi minimálne dohodnuté odberové množstvo Tovaru v dohodnutom sledovanom období platí všeobecná cena Tovaru uvedená v prílohe č. - 1 cenníková cena.

* 1. Predávajúci môže jednostranne poskytnúť zľavy s poskytnutím ktorých kupujúci súhlasí.
1. Ak sa Kupujúci zaviaže v Prílohe tejto RZ v prvom sledovanom období odobrať minimálne odberné množstvo výrobkov Predávajúceho, Predávajúci spolu s prvou odobratou zásielkou Výrobkov Kupujúcemu dodá na podporu predaja „doplnkový sortiment“. **Tovar**

5.1.**Tovarom** sa pre účely tejto zmluvy rozumie:

- potravinárske výrobky - uvedené v ponukovom liste (ďalej len „výrobky“) a

- doplnkový sortiment slúžiaci k príprave a servírovaniu nápojov vyhotovených z Výrobkov Predávajúceho uvedených v ponukovom liste.

**6. Množstvo, balenie a doprava Tovaru.**

6.1. Predávajúci je povinný dodať Tovar v rámci územia SR zabalený v dohodnutom balení v súlade s príslušnými normami.

6.2. Predávajúci odovzdá Dopravcovi Tovar pre Kupujúceho zabalený spôsobom zabezpečujúcim Tovar pred čiastočnou stratou, znehodnotením a iným poškodením.

6.3. Dodanie Tovaru Kupujúcemu do prevádzky Kupujúceho alebo na inú adresu dodania udanú Kupujúcim v Objednávke Kupujúceho (ďalej len „miesto plnenia“) zabezpečuje Predávajúci podľa podmienok uvedených v sadzobníku na webovom rozhraní.

6.4. Dodávka je splnená odovzdaním Tovaru Kupujúcemu. Týmto momentom prechádza na Kupujúceho aj vlastnícke právo k Tovaru.

6.5. Kupujúci je povinný prehliadnuť zásielku Tovaru pri jej preberaní, skontrolovať, či vonkajší obal zásielky nie je poškodený. Ak Kupujúci zistí poškodenie obalu zásielky, je povinný skontrolovať stav Tovaru a v prípade jeho poškodenia vyhotoviť záznam o poškodení za prítomnosti pracovníka Dopravcu, prípadne zásielku od Dopravcu neprevziať. Protokol o poškodení zásielky, alebo oznámenie o neprebratí zásielky Tovaru je Kupujúci povinný obratom zaslať Predávajúcemu. Zodpovednosť za poškodenie zásielky v priebehu prepravy znáša Dopravca.

6.6. Reklamovať poškodenie Tovaru u Dopravcu je povinný Predávajúci, Kupujúci je však povinný poskytnúť Predávajúcemu súčinnosť potrebnú na úspešné uplatnenie reklamácie. V prípade, ak Kupujúci nesplní túto oznamovaciu povinnosť Predávajúci Kupujúcemu škodu vzniknutú poškodením nie je povinný uhradiť, okrem prípadov, ak náhradu za vzniknutú škodu úspešne vymôže od Dopravcu.

**7. Platobné podmienky**

7.1. Predávajúci vystaví faktúru, ktorá musí obsahovať všetky náležitosti v súlade so Zákonom č. 222/2004 Z.z. o dani z pridanej hodnoty a Zákonom č. 431/2002 Z.z. o účtovníctve v platnom znení.

7.2. V prípade, ak faktúra neobsahuje predpísané náležitostí alebo ak zistí Kupujúci inú chybu vo faktúre (napr. v dohodnutej cene) na ním zistenú chybu upozorní Predávajúceho, ktorý mu vystaví opravný doklad. V takom prípade termín splatnosti začína plynúť od vystavenia opravného dokladu.

7.3. Faktúra bude dodaná spolu s Tovarom Kupujúcemu.

7.4 Kúpnu cenu je Kupujúci povinný zaplatiť v prospech účtu Predávajúceho v lehote 14 dní odo dňa vystavenia faktúry.

7.5. Pre potreby tejto zmluvy sa kúpna cena považuje za zaplatenú dňom pripísania peňažnej čiastky v prospech účtu Predávajúceho.

7.6. V prípade omeškania so zaplatením kúpnej ceny je Predávajúci oprávnený uplatniť si úroky z omeškania vo výške 0,05% z dlžnej čiastky za každý deň omeškania.

7.7. V prípade ak Kupujúci má voči Predávajúcemu akýkoľvek včas neuhradený záväzok (napr. nezaplatenú faktúru po lehote splatnosti) je Predávajúci oprávnený odmietnuť dodať Kupujúcemu už objednaný Tovar bez toho, aby sa Predávajúci dostal do omeškania, a to až do doby, kým Kupujúci svoj záväzok v plnej výške neuhradí.

7.8. V prípade ak hodnota objednávky Kupujúceho prekročí Limit nákupu je Predávajúci oprávnený objednávku odmietnuť, alebo ju splniť až v čase, keď jej hodnota nebude presahovať dohodnutý Limit nákupu, bez toho, aby sa Predávajúci týmto postupom dostal do omeškania.

**8. Záručná doba a reklamácie.**

8.1. Kvalita Tovaru sú stanovené príslušnými normami; Záručná doba výrobkov je uvedená na ich obale.

8.2. Ak Kupujúci zistí, že Tovar má vady, ktoré neboli zjavné pri prebratí zásielky, prípadne zásielka neobsahuje všetok Kupujúcim objednaný a Predávajúcim neodmietnutý Tovar, je povinný túto skutočnosť bez zbytočného odkladu, najneskôr však do 48 hodín po prevzatí zásielky, oznámiť na kontaktnú e-mailovú adresu Predávajúceho. V prípade, ak vada Tovaru (najmä krehkého) spočíva v jeho poškodení, Kupujúci spolu s reklamáciou zašle Predávajúcemu dokumentáciu osvedčujúcu jeho tvrdenia uvedené v reklamácii – fotodokumentáciu, prípadne videozáznam poškodeného Tovaru.

8.3. Vady kvality Tovaru je Kupujúci povinný reklamovať bezodkladne po ich zistení, a to:

- elektronickým podaním na e-mailovú adresu gastro@baliarne.sk,

- písomným podaním zaslaným doporučene na adresu Predávajúceho - Baliarne obchodu, a.s. Poprad, Hraničná 664/16, 058 01 Poprad, Slovenská republika.

8.4. V reklamácii Kupujúci uvedie číslo Faktúry, ktorou bol Tovar Kupujúcemu vyfakturovaný, popíše ako sa vada prejavuje a uvedie požadovaný spôsob riešenia reklamácie. V  prípade, ak Kupujúci požaduje zrušenie uzavretej Kúpnej zmluvy v rozsahu reklamovaného Tovaru a vrátenie zaň zaplatenej kúpnej ceny a ak je reklamácia Kupujúceho uznaná Predávajúcim za oprávnenú, Predávajúci zabezpečí vzájomné finančné vyrovnanie.

8.5. Kupujúci je povinný reklamovaný Tovar uschovať a v prípade požiadania Predávajúceho ho doručiť na posúdenie Predávajúcemu. V prípade vrátenia musí byť Tovar zaslaný späť vhodne zabalený v obale chrániacom ho pred poškodením počas dopravy, musí byť zaslaný doporučene.

8.6. Predávajúci je povinný do 30 pracovných dní oznámiť Kupujúcemu uznanie alebo zamietnutie reklamácie a v prípade uznania reklamácie dohodnúť s Kupujúcim spôsob vybavenia reklamácie tak, aby Predávajúci mohol reklamáciu vyriešiť čo najskôr, tak, aby neboli poškodené práva Kupujúceho.

**9. Povinnosti kupujúceho**

9.1. Kupujúci sa zaväzuje:

9.1.1. Kupujúci sa zaväzuje veci - doplnkový sortiment, používať spôsobom neporušujúcim práva Predávajúceho vyplývajúce mu z vlastníctva ochranných známok, spôsobom nepoškodzujúcim dobré meno týchto ochranných známok.

**10. Majetkové sankcie.**

10.1. V prípade, ak Kupujúci neodoberie a nezaplatí v  sledovanom období ani minimálne odberové množstvo výrobkov, môže voči nemu Predávajúci uplatniť sankcie dohodnuté v Prílohe.

**11. Záverečné ustanovenia.**

11.1. Ustanovenia tejto zmluvy sa riadia zákonom č. 513/1991 Z.z. v platnom znení – Obchodným zákonníkom.

11.2. Zmluvné strany sa zaväzujú navzájom sa bez meškania informovať o zmene kontaktných adries, kontaktných osôb a všetkých ostatných zmenách, ktoré by mohli ovplyvniť plnenie ich práv a povinností vyplývajúcich z tejto zmluvy.

11.3. Táto Zmluva sa uzatvára na dobu neurčitú. Platnosť a účinnosť nadobúda dňom jej podpisu zmluvnými stranami.

11.4. Túto Zmluvu je možné jednostranne vypovedať písomnou výpoveďou a to i bez uvedenia dôvodu. Zmluvné strany sa dohodli, že výpovedná doba je jeden mesiac a začína plynúť od prvého dňa mesiaca nasledujúceho po doručení výpovede druhej zmluvnej strane.

11.5. Zmeny a doplnky k tejto Zmluve je možné urobiť len písomnou formou vzostupne číslovanými dodatkami k tejto Zmluve, podpísané oboma zmluvnými stranami.

Zmeny a doplnky Prílohy je možné robiť elektronicky, ich emailovým obojstranným odsúhlasením.

11.6. Zmluvné strany prehlasujú, že si Zmluvu prečítali, obsahu rozumejú a že táto zmluva je prejavom ich skutočnej a slobodnej vôle a nebola podpísaná v tiesne ani za nápadne nevýhodných podmienok a na znak súhlasu ju podpísali.

11.7. Zmluva je vyhotovená v dvoch rovnocenných rovnopisoch, pričom každá zo zmluvných strán obdŕži jeden rovnopis.

V Poprade dňa .........................

.................................................. ....................................................

Predávajúci Kupujúci